ΚΑΝΟΝΙΣΜΟΣ (ΕΕ) 2022/1324 ΤΗΣ ΕΠΙΤΡΟΠΗΣ

της 28ης Ιουλίου 2022

για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών benzovindiflupyr, boscalid, fenazaquin, fluazifop-P, flupyradifurone, fluxapyroxad, fosetyl-Al, isofetamid, metaflumizone, pyraclostrobin, spirotetramat, thiabendazole και tolclofos-methyl μέσα ή πάνω σε ορισμένα προϊόντα

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α),

Εκτιμώντας τα ακόλουθα:

(1) Στις 14 Δεκεμβρίου 2021 η επιτροπή του Codex Alimentarius ενέκρινε νέα ανώτατα όρια καταλοίπων του Codex (στο εξής: CXL) για τις ουσίες acetochlor (ακετοχλώριο), afidopyropen (αφιδοπυροπένη), benzovindiflupyr (βενζοβινδιφλουπύρ), bifenthrin (διφαινθρίνη), boscalid (βοσκαλίδη), buprofezin (βουπροφεζίνη), carbendazim (καρβενδαζίμη), chlorantraniliprole (χλωρανθρανιλιπρόλη), cyclaniliprole (κυκλανιλιπρόλη), cypermethrins (κυπερμεθρίνη, συμπεριλαμβανομένων των ουσιών α- και ζ-κυπερμεθρίνη), dicamba (δικάμβα), fenazaquin (φαιναζακίνη), flonicamid (φλονικαμίδη), fluazifop-P (Ρ-φλουαζιφόπιο), fluensulfone (φλουενσουλφόνη), flupyradifurone (φλουπυραδιφουρόνη), fluxapyroxad (φλουξαπυροξάδη), fosetyl-Al (αργιλούχο φοσετύλιο), glyphosate (γλυφοσάτη), isofetamid (ισοφεταμίδη), kresoxim-methyl (μεθυλική κρεσοξίμη), mandestrobin (μανδεστροβίνη), mesotrione (μεσοτριόνη), metaflumizone (μεταφλουμιζόνη), metconazole (μετκοναζόλη), methoprene (μεθοπρένη), pendimethalin (πενδιμεθαλίνη), penthiopyrad (πενθειοπυράδη), picoxystrobin (πικοξυστροβίνη), propiconazole (προπικοναζόλη), pydiflumetofen (πυδιφλουμετοφένη), pyraclostrobin (πυρακλοστροβίνη), pyriofenone (πυριοφαινόνη), pyriproxyfen (πυριπροξυφαίνη), spirotetramat (σπειροτετραμάτη), tebuconazole (τεβουκοναζόλη), thiabendazole (θειαβενδαζόλη), tolclofos-methyl (μεθυλικό τολκλοφός) και tolfenpyrad (τολφαινοπυράδη) (2).

(2) Στα παραρτήματα II, ΙΙΙ και V του κανονισμού (ΕΚ) αριθ. 396/2005 είχαν καθοριστεί ανώτατα όρια καταλοίπων (στο εξής: ΑΟΚ) για τις εν λόγω ουσίες, με εξαίρεση τις ουσίες afidopyropen, fluensulfone, pydiflumetofen και tolfenpyrad για τις οποίες δεν καθορίστηκαν συγκεκριμένα ΑΟΚ και οι οποίες δεν συμπεριλήφθηκαν στο παράρτημα IV του εν λόγω κανονισμού. Ως εκ τούτου, ισχύει η προκαθορισμένη τιμή του 0,01 mg/kg που ορίζεται στο άρθρο 18 παράγραφος 1 στοιχείο β) του κανονισμού (ΕΚ) αριθ. 396/2005.

(3) Σύμφωνα με το άρθρο 5 παράγραφος 3 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3), όπου υπάρχουν διεθνή πρότυπα ή επίκειται η ολοκλήρωσή τους, αυτά λαμβάνονται υπόψη κατά τη σύνταξη ή την προσαρμογή της νομοθεσίας για τα τρόφιμα, εκτός όταν τέτοια πρότυπα ή σχετικά μέρη αυτών αποτελούν μη αποτελεσματικό ή ακατάλληλο μέσο για την επίτευξη των θεμιτών στόχων της νομοθεσίας για τα τρόφιμα ή όταν υπάρχει επιστημονική αιτιολόγηση, ή όταν καταλήγουν σε επίπεδο προστασίας διαφορετικό από εκείνο που καθορίζεται ως κατάλληλο στην Ένωση. Επιπλέον, σύμφωνα με το άρθρο 13 στοιχείο ε) του εν λόγω κανονισμού, η Ένωση πρέπει να προάγει την αντιστοιχία μεταξύ διεθνών τεχνικών προδιαγραφών και της νομοθεσίας για τα τρόφιμα, διασφαλίζοντας παράλληλα ότι δεν θα μειωθεί το υψηλό επίπεδο προστασίας που έχει υιοθετηθεί στην Ένωση.

(4) Η Ένωση διατύπωσε επιφυλάξεις (4) (5) ενώπιον της επιτροπής του Codex Alimentarius για τα κατάλοιπα των φυτοφαρμάκων όσον αφορά τα CXL που προτείνονται για τους ακόλουθους συνδυασμούς φυτοφαρμάκου/προϊόντος: acetochlor (όλα τα προϊόντα), afidopyropen (όλα τα προϊόντα), bifenthrin (όλα τα προϊόντα), boscalid (υποομάδα μηλοειδών), buprofezin (όλα τα προϊόντα), carbendazim (όλα τα προϊόντα), cyclaniliprole (όλα τα προϊόντα), cypermethrin (συμπεριλαμβανομένων των ουσιών α- και ζ-κυπερμεθρίνη) (όλα τα προϊόντα), dicamba (όλα τα προϊόντα), flonicamid (όλα τα προϊόντα), fluazifop-P (καρποί κουφοξυλιάς, φράουλες), fluensulfone (όλα τα προϊόντα), fosetyl-Al (κόκκοι καφέ), glyphosate (όλα τα προϊόντα), mandestrobin (κραμβόσπορος), metaflumizone (σταφύλι), metconazole (όλα τα προϊόντα), methoprene (όλα τα προϊόντα), penthiopyrad (όλα τα προϊόντα), picoxystrobin (όλα τα προϊόντα), propiconazole (όλα τα προϊόντα), pydiflumetofen (όλα τα προϊόντα), tebuconazole (όλα τα προϊόντα), tolclofos-methyl (πατάτες) και tolfenpyrad (όλα τα προϊόντα).

(5) Επιπλέον, η Ευρωπαϊκή Αρχή για την Ασφάλεια των Τροφίμων (στο εξής: Αρχή) εντόπισε πιθανό κίνδυνο οξείας πρόσληψης της ουσίας thiabendazole από γλυκοπατάτες (6). Ως εκ τούτου, τα εν λόγω CXL δεν θα συμπεριληφθούν στον κανονισμό (ΕΚ) αριθ. 396/2005 ως ΑΟΚ.

(6) Τα CXL για τα οποία η Ένωση δεν διατύπωσε επιφύλαξη στην επιτροπή του Codex Alimentarius για τα κατάλοιπα των φυτοφαρμάκων και για τα οποία η Αρχή δεν εντόπισε πιθανό κίνδυνο οξείας πρόσληψης, όπως είναι ορισμένα CXL για τις ουσίες benzovindiflupyr, boscalid, fenazaquin, fluazifop-P, flupyradifurone, fluxapyroxad, fosetyl-Al, isofetamid, metaflumizone, pyraclostrobin, spirotetramat, thiabendazole και tolclofos-methyl, είναι ασφαλή για τους καταναλωτές στην Ένωση (7). Επομένως, τα εν λόγω CXL θα πρέπει να συμπεριληφθούν στον κανονισμό (ΕΚ) αριθ. 396/2005 ως ΑΟΚ, εκτός από τις περιπτώσεις στις οποίες σχετίζονται με προϊόντα που δεν ορίζονται στο παράρτημα I του εν λόγω κανονισμού ή έχουν οριστεί σε επίπεδο χαμηλότερο απ’ ό,τι τα ισχύοντα ΑΟΚ. Συνεπώς, δεν θα πρέπει να γίνει καμία αλλαγή όσον αφορά τα ΑΟΚ για τις ουσίες chlorantraniliprole, kresoxim-methyl, mesotrione, pendimethalin, pyriofenone, pyriproxifen και tebuconazole.

(7) Με βάση την επιστημονική έκθεση της Αρχής και λαμβανομένων υπόψη των συναφών με το υπό εξέταση θέμα παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005.

(8) Ως εκ τούτου, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως.

(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Τα παραρτήματα II και III του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού.

Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουλίου 2022. Για την Επιτροπή Η Πρόεδρος Ursula VON DER LEYEN

(1) ΕΕ L 70 της 16.3.2005, σ. 1.

(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf

Κοινό πρόγραμμα FAO/ΠΟΥ για τα πρότυπα τροφίμων, επιτροπή του Codex Alimentarius. Προσάρτημα III. 44η συνεδρίαση. Διαδικτυακά, 8-15, 17-18 Νοεμβρίου και 14 Δεκεμβρίου 2021.

(3) Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

(4) Σχόλια της Ευρωπαϊκής Ένωσης στην ημερήσια διάταξη CX/PR 21/52/5(REV) του Codex: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf.

(5) Έκθεση της 52ης συνεδρίασης της επιτροπής του Codex Alimentarius για τα κατάλοιπα των φυτοφαρμάκων REP21/PR: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf.

(6) Scientific support for preparing an EU position for the 52nd Session of the Codex Committee on Pesticide Residues (CCPR), (Επιστημονική υποστήριξη για την προετοιμασία της θέσης της ΕΕ στην 52η συνεδρίαση της επιτροπής του Codex Alimentarius για τα κατάλοιπα των φυτοφαρμάκων). EFSA Journal 2021 19(8):6766.

(7) Scientific support for preparing an EU position for the 52nd Session of the Codex Committee on Pesticide Residues (CCPR), (Επιστημονική υποστήριξη για την προετοιμασία της θέσης της ΕΕ στην 52η συνεδρίαση της επιτροπής του Codex Alimentarius για τα κατάλοιπα των φυτοφαρμάκων). EFSA Journal 2021 19(8):6766.